Passé simple

Ny ***passé simple*** dia filazam-potoana ao ao amin' ny filaza tsotra (*mode indicatif*) amin' ny fiteny frantsay izay ampiasaina amin' ny fitantarana zava-niseho tamin' ny fotoana lasa aseho ho tsy misy ifandraisany amin' ny fotoana ankehitriny na amin' ny fotoana itenenana (mifanohitra amin' ny *[[passé composé]]*), sady heverina ny fanombohany sy ny fiafarany (fanehoan-javatra mifintina, izay no ifanoherany amin' ny ''imparfait de l'indicatif'' izay mivoy ny fanehoan-javatra mivelatra). Ankehitriny dia amin' ny fitantarana angano sy tantara an-tsoratra no tena ampiasana ny *passé simple*. Atao hoe *passé simple* (ara-bakiteny "lasa tsotra") izy noho izy tsy mila matoanteny mpanampy ilazana fotoana (*être* na *avoir*).

## Endriky ny ''passé simple''
Misy karazany efatra ny endriky ny *passé simple*, dia ny endrika atokana ho an' ny matoanteny ao amin' ny vondrona voalohany (ohatra: *nous all<u>âmes</u>*, *il chant<u>a</u>*) sy ny endrika ahitana fiafaran-teny misy -*i*- (ohatra: *nous fin<u>îmes</u>*, *il f<u>it</u>*) ary ny endrika ahitana fiafaran-teny misy -*u*- (ohatra: *nous mour<u>ûmes</u>*, *il voul<u>ut</u>*). Misy koa ny endrika ahitana fiafaran-teny misy -*in*- (ohatra: *il vint*, *nous tînmes*). Ny endriky ny *passé simple* manandrify ny *nous* sy ny *vous* ary ny *ils* (na *elles*) dia tsy maintsy miafara amin' ny *-mes* sy *-tes* ary *-rent*. Ny endrika manandrify ny *nous* sy ny *vous* dia tsy maintsy ahitana tendro satroka na *accent circonflexe* (*â, î, û*: *nous mange<u>â</u>mes*, *vous fin<u>î</u>mes*, *nous f<u>û</u>mes*).

### Endrika ao amin' ny vondrona matoanteny voalohany
Izao ny endriky ny *passé simple* ao amin' ny vondrona matoanteny voalohany: *je ....-ai*, *tu ....-as*, *il ....-a*, *nous ....-âmes*, *vous ....-âtes*, *ils/elles ....-èrent*.

Ohatra:

### Endrika ahitana fiafaran-teny misy -''i''-
Izao ny endriky ny *passé simple* ahitana fiafaran-teny misy -i-: *je ....-is*, *tu ....-is*, *il ....-it*, *nous ....-îmes*, *vous ....-îtes*, *ils/elles ....-irent*.

Ohatra:

### Endrika ahitana fiafaran-teny misy -''u''-
Izao ny endriky ny *passé simple* ahitana fiafaran-teny misy -*u*-: *je ....-us*, *tu ....-us*, *il ....-ut*, *nous ....-ûmes*, *vous ....-ûtes*, *ils/elles ....-urent*.

Ohatra:

### Endrika ahitana fiafaran-teny misy -''in''-
Izao ny endriky ny *passé simple* ahitana fiafaran-teny misy -*in*-: *je ....-ins*, *tu ....-ins*, *il ....-int*, *nous ....-înmes*, *vous ....-întes*, *ils/elles ....-inrent*.

Ohatra:

## Fampiasana ny ''passé simple''

### Fampiasana azy amin' ny ankapobeny
Ny *passé simple* dia ampiasaina hilazana zava-miseho amin' ny fotoana lasa izay heverina na aseho ho mivalona sy tsy misy ifandraisany amin' ny ankehitriny (mifanohitra amin' ny *[[passé composé]]*) sady heverina (sady mety hambara mihitsy) ny fanombohany sy ny fiafarany, na voafaritra ny faharetany (mifanohitra amin' ny *[[imparfait de l'indicatif]]*).

Ohatra:

* *La fille <u>chanta</u> du matin au soir*. "Nihira hatramin' ny marana ka hatramin' ny hariva ilay zazavavy").
* *Victor Hugo <u>vécut</u> quatre-vingt-trois ans* ("Niaina nandritra ny telo amby valopolo taona i Victor Hugo").

### Ilazana zava-mitranga mifanarakaraka
Ny *passé simple* dia ampiasaina hiresahana zava-mitranga maro mifanarakaraka ao amin' ny fotoana lasa, mifanohitra amin' ny *[[imparfait de l'indicatif]]* izay matetika ampiasaina hiresahana zavatra miara-miseho.

* *Jacques <u>se dissimula</u> derrière un arbuste, puis <u>s'échappa</u> en silence tandis que le couple s'étreignait* [...] *L'aviateur <u>revint</u> sur ses pas et <u>referma</u> bruyamment le loquet. Il y <u>eut</u> des protestations* (Patrick Poivre D'Arvor, *Petit prince du désert*, 2008, p.19)

### Ilazana zava-mitranga miverimberina
Ny *passé simple* dia azo ampiasaina hilazana zava-mitranga miverimberina ao amin' ny fotoana lasa, izay tsy misy ifandraisany amin' ny fotoana ankehitriny sady voafaritra ny fanombohany sy ny fiafarany na ny faharetany mitambatra na ny isan' ny fiverimberenany. Io fiheverana na fahafantarana ny faharetana na ny isan' ny fiverimberenana io no tsy itovian' ny fampiasana ny *passé simple* amin' ny *[[imparfait de l'indicatif]]*.

Ohatra:

* *Elle <u>essaya</u> plusieurs fois la sandale avant de se décourager*.
* *Cent fois, dans mes rêveries, je vous <u>vis</u> prendre le voile, le vous <u>entendis</u> me dire adieu, et je ne <u>pleurai</u> point*. (Veuillot, *Historiettes et fantaisies*, p. 91)

## Fampiasana azy miaraka amin' ny filazam-potoana hafa

### Fampiasana azy miaraka amin' ny ''imparfait de l'indicatif''
Raha ampiasaina miaraka anaty fehezanteny iray ny *passé simple* sy ny *[[imparfait de l'indicatif]]*, dia matetika ilazana zava-mitranga roa na maro mifanindry amin' ny fotoana iray nefa tsy mitovy faharetana, ka ny *passé simple* (toy ny *[[passé composé]]*) dia ilazana izay fohy kokoa sady voafaritra fiandohana sy fiafarana na faharetana, fa ny *imparfait de l' indicatif* kosa dia ilazana izay lava kokoa sady tsy voafaritra faharetana na fiantombohana na fiafarana.

Ohatra:

* *Il <u>disparaissait</u> quand j'<u>arrivai</u>*.
* *Quand je la <u>trouvai</u>, elle <u>portait</u> une robe blanche*.

### Fampiasana azy miaraka amin' ny ''plus-que-parfait de l'indicatif''
Raha ampiasaina miaraka anaty fehezanteny na fehin-tsoratra iray ny *passé simple* sy ny *[[plus-que-parfait de l'indicatif]]*, dia ilazana zava-mitranga mialoha (mety misy elanelana be na tsia) ny *plus-que-parfait de l'indicatif* fa ny *passé simple* (toy ny *[[passé composé]]* sy ny *[[imparfait de l'indicatif]]*) kosa dia ilazana izay niseho aty aoriana. Raha nilazana fahazarana izany dia natao tamin' ny *imparfait de l'indicatif* ary raha tsy izany nefa nisy ifandraisany amin' ny fotoana itenenana na ny fotoana ankehitriny dia natao amin' ny *passé composé*.

Ohatra:

* *Il <u>se lava</u> les pieds. Il <u>avait fini</u> de jouer*.
* *Je ne la <u>reconnus</u> pas parce qu' elle <u>s'était écourté</u> les cheveux*.

### Fampiasana azy miaraka amin' ny ''passé antérieur''
Raha ampiasaina miaraka anaty fehezanteny iray ny *passé simple* sy ny *[[passé antérieur]]*, dia ilazana zava-mitranga mialoha, misy elanelana heverina ho kely dia kely na tsy misy elanelana mihitsy, ny *passé antérieur*, fa ny *passé simple* kosa dia ilazana izay niseho manaraka. Raha heverikna ho misy elanelana bebe ihany ny zava-mitranga roa dia natao amin' ny *[[plus-que-parfait de l'indicatif]]* ilay mitranga aloha.

Ohatra:

* *Quand il <u>eut obtenu</u> ce dont il avait besoin, il <u>quitta</u> la ville*.
* *Après qu'il <u>eut mangé</u> la chair, il <u>brûla</u> les os*.
## Jereo koa

* Filazam-potoana

* Filazam-potoana ao amin' ny filaza tsotra (*mode indicatif*) ao amin' ny fitsipiteny frantsay: *[[présent de l'indicatif]], [[passé composé]], [[imparfait de l'indicatif]], [[passé simple]], [[plus-que-parfait de l'indicatif]], [[passé antérieur]], [[futur simple]], [[futur antérieur]]*, *[[Conditionnel présent|futur simple du passé]]*, *[[Conditionnel passé|futur antérieur du passé]]*.
* Filazam-potoana ao amin' ny filaza ifampiankinana (*mode subjonctif*) ao amin' ny fitsipiteny frantsay: ''subjonctif'' ''présent''*, [[subjonctif passé]], [[subjonctif imparfait]], [[subjonctif plus-que-parfait]]*
* Filazam-potoana ao amin' ny filaza mihonohono (*mode conditionnel*) ao amin' ny fitsipiteny frantsay: ''conditionnel présent''*, [[conditionnel passé]]*
* Filazam-potoana ao amin' ny filaza mandidy (*mode impératif*) ao amin' ny fitsipiteny frantsay: *[[impératif présent]], [[Impératif passé|impératif]]* ''passé''
* Filazam-potoana ao amin' ny filaza tsy mitanisa (*mode infinitif*) ao amin' ny fitsipiteny frantsay: ''infinitif présent''*, [[infinitif passé]]*
* Filazam-potoana ao amin' ny ova-matoanteny (*mode participe*) ao amin' ny fitsipiteny frantsay:  *[[participe présent]], [[participe passé]]*

## Loharano sy fanamarihana